கேள்வி: ஜெர்த்தே - பொது குறித்து விரிவாக சொல்லுங்கள்.
பதில்: பெசுட் மாவட்டம் தலைநகரம் கம்போங் ராஜா நகரம் (''Kampung Raja''), . இருப்பினும் பெசுட் மாவட்டம் ஜெர்த்தே நகரம், கம்போங் ராஜா நகரத்தைவிட மிகவும் வளர்ச்சி அடைந்த நகரமாகத் திகழ்கின்றது. ஜெர்த்தே நகரத்திற்கு அருகில் உள்ள மற்றொரு முக்கிய நகரம் மீன்பிடித் துறைமுகமான கோலா பெசுட் (''Kuala Besut''). தவிர சாபி (''Jabi''), அப்பால் (''Apal''), பாசிர் அகார் (''Pasir Akar'') மற்றும் தெம்பிலா (''Tembila'') போன்ற பிற சிறிய நகரங்களும் கிராமங்களும் இந்த ஜெர்த்தே நகரத்திற்கு அருகில் உள்ளன. ஜெர்த்தே நகரத்திற்கு கிழக்கில் தென் சீனக்கடல்; வடக்கிலும் மேற்கிலும் கிளாந்தான் மாநிலம் எல்லைகளாக உள்ளன. இந்த நகரம்ம் திராங்கானு மாநிலத்தின் வடக்கு நுழைவாயிலாகவும் அமைகின்றது.
கேள்வி: ஜெர்த்தே - திராங்கானு மலாய் மொழி பற்றி நீங்கள் என்ன அறிந்துள்ளீர்கள்?
பதில்: ஜெர்த்தே நகரத்தில் உள்ள பெரும்பாலான மலாய்க்காரர்கள், திராங்கானிய அடையாளத்தை விட (''Terengganuan identity'') கிளந்தானிய அடையாளத்துடன் (''Kelantanese identity'') தங்களை அடையாளப்படுத்திக் கொள்கிறார்கள். திராங்கானு மலாய் மொழிக்குப் (''Terengganu Malay'') பதிலாக அவர்கள் கிளாந்தான்-பட்டாணி மலாய் மொழியை (''Kelantanese Malay'') பேச முனைகிறார்கள். ஜெர்த்தே நகரத்தில் வாழும் சீன மக்களைப் பொறுத்த வரையில், இவர்கள் ஜெர்த்தே நகருக்கு அருகில்தான் அதிக அளவில் வாழ்கின்றனர். நகர்ப்புறத்தை மையமாகக் கொண்டுள்ளனர்.